Diari Oficial de la Generalitat Valenciana


Sumari del DOGV 6012, del 13-05-2009 (2009/5221)

LLEI 4/2009, de 5 de maig, de la Generalitat, de Reforma de l'article 5.4 de la Llei 11/1988, de 26 de desembre, del Síndic de Greuges
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2009/05/05/4/dof/vci/html**

### Dades del document

Número de DOGV
:   6012

Data del DOGV
:   13-05-2009

Secció del DOGV
:   I. DISPOSICIONS GENERALS

Número del document
:   2009/5221


Data del document
:   05-05-2009

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * Síndic de Greuges
    * reglament intern
    * Defensor del Poble
    * legislació
    * protecció de les llibertats

LLEI 4/2009, de 5 de maig, de la Generalitat, de Reforma de l'article 5.4 de la Llei 11/1988, de 26 de desembre, del Síndic de Greuges [2009/5221]  
Sia notori i manifest a tots els ciutadans que Les Corts han aprovat, i jo, d'acord amb el que establixen la Constitució i l'Estatut d'Autonomia, en nom del Rei, promulgue la llei següent:  
Preàmbul  
L'objecte d'aquesta llei, en el marc del que hi ha establert en l'article 38 de l'Estatut d'autonomia de la Comunitat Valenciana, és la reforma de l'article 5.4 de la Llei 11/1988, de 26 de desembre, del Síndic de Greuges, per a regular l'alternança, de forma rotativa, dels adjunts, pel seu ordre, per períodes màxims d'un any cadascun d'ells, si transcorregut el període de tres mesos a què es refereix l'article 5.3 de la llei esmentada, no haguera pres possessió el nou Síndic.  
La present llei consta d'un article únic, de modificació de l'article 5.4, i una disposició final, que estableix l'entrada en vigor de la llei.  
Per a l'aprovació, aquesta llei requereix, en la votació de totalitat, majoria de dues terceres parts dels membres de dret de la cambra.   
Article únic  
Pel qual es modifica el text de l'article 5.4 de la Llei 11/1988, de 26 de desembre, del Síndic de Greuges.  
Substituir el text del punt 4 de l'article 5 de la Llei 11/1988 pel següent:  
«4. Fins que no es faça efectiva la presa de possessió del nou Síndic de Greuges, exerciran el càrrec, interinament i amb plenitud de funcions, els adjunts, pel seu ordre.  
Transcorreguts tres mesos, comptadors des del dia en què es declare oficialment la vacant, període de temps durant el qual exercirà el càrrec interinament l'adjunt primer, i no havent pres possessió el nou Síndic de Greuges, alternaran l'exercici del càrrec, de forma rotatòria i pel seu ordre, els adjunts, començant l'adjunt primer, per períodes d'un any cadascun d'ells, sense perjudici del que hi ha establert a l'article 8 d'aquesta llei».  
Disposició final  
La present llei entrarà en vigor el mateix dia que es publique en el Diari Oficial de la Comunitat Valenciana.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.  
València, 5 de maig de 2009  
El president de la Generalitat,  
FRANCISCO CAMPS ORTIZ


Còpia Permalink ELI